Merkezê Îrtîbat Çapemenîyeyê Yewîya Pawitişî ya Cinîyan  (YPJ) bale ante xeberanê zûran ê dewleta tirke ser û da pêhesnayene Mizgîne Kobanê 2ê temmuze de şehîde bîye.
Eşkerayîye YPJyî de nê ameyî parekerdene:
“ Dewleta tirke ya îşxlakere binkewtişê xo kena ke pê xeberanê zûran binimno. Embazê ma yê ke rewna şehîd bîyî û ma şehadetê înan rayapêroyîye dir bare kerdî her roje senî ke ê newe şehîd bibî xeberanê înan kenê.  No metodo ke dewleta tirke şuxulnena, metodê dewletanê îqtîdar û faşîstan o.
Hemraya ma Mîzgîne Kobanê 2ê Temmuze de hêrişê dewlata tirke yê vera Reqa de yo ke pê droneyanê çekderan ame kerdene de şehîde bîye. Ma 3ê temmuze de şehadetê embaza Mîzgîne eşkera kerd. Na mesele reyna bêehlaqîya dewleta tirke mojna heme dinya.
Zanayîşê nasnameyê şehîdî wina yê:
Nameyê Qodî: Mizgîne Kobanê
Name û Peyname: Sîhame Mislim
Nameyê Maye: Emîne
Nameyê Pîyî: Ehmed
Tarîx û Cayê  Bîyayîşî: Kobanê/1990
Tarîx û Cayê Şehadetî:  2ê Temmuza 2022yî / Reqa."
